Am yiɣerfan yakk yettamnen s Leqran, Iqbayliyen ttemyercalen mebla ma ggulen ɣef yiwen n zwaǧ kan neɣ ɣef tdukli i lebda. Zemren ad aɣen aṭas n tlawin, ad sent-brun akken i sen-yehwa i wakken ad d-rnun tiyaḍ, acu kan yessefk fella-sen ad sent-rren sḍaq-nsent, ayen akken d-tewwi teslit ass-nni n tisulya. Dacu kan, xaṭi mexṭa ad d-tafeḍ Aqbayli yuɣ nnig n yiwet n tmeṭṭut. Iqbayliyen ḥemmlen ad seun yiwet kan iɣef ad teklen. Ḥemmlen daɣen aṭas arraw-nsen, tadukli d tin i d llsas n wexxam-nsen. Tilawin tiqbayliyin d tilelliyin deg tuddar-nsent. Xeddment d yergazen-nsent deg tferkiwin. Ṭṭafarent irgazen ɣer lgirra, ur ssibeident ara ɣef wemkan umennuɣ, ttserriḥent-as s uslewlew i wakken ad sen-rnunt deg lkuraj, d nutenti dɣa i yessujayen imejraḥ. Ansayen iqbayliyen ur d-seɣlayen ara deg wazal n tmeṭṭut akken tezga tḍerru deg tmetti taerabt. Taqbaylit, d anemgal, tettwaqader s waṭas. Deg wassaɣen ger leerac, lxalat n yiqerray neɣ n Yeqbayliyen at ccan ttsewwiqent s yisem n wedrum-nsent, dɣa zgant ttawint-d s zzyada, ayen ttagin yergazen-nsent mi ara ten-ciwrent. Mi ara nnaɣen leerac deg ugara-nsen, argaz mi ara yeɣli deg wannar umennuɣ neɣ yejreḥ, ula d yiwen seg udrum-is ur yezmir ad t-id-yekkes seg wemkan-nni mebla ma yečča-t weḥlalas n weedaw-is. Tameṭṭut i yiman-is ad d-tezg sdat n yergazen n wedrum-is, ad teḥbes rṣaṣ syawesya, ad d-tezzuɣer amdan-nni seg wannar umennuɣ, syinnakin ad tejbed iman-is, asmi ara taweḍ ɣer wemkan anda ur tt-meknen ara, amennuɣ ad ikemmel. Tameṭṭut taqbaylit tesea kra n lqeḍra deg taddart, leenaya-s tezmer ad tsellek ula d aedaw. Tella akken yiwet n temeayt teḍra ussan-nni imenza n unekcum ɣer Bgayet tesken-d nezzeh ayen iɣef d-nemmeslay akka. Tamdint-a teɣli ass n 29 ctember 1833. Yufa-d lḥal tella yakan yiwet teflukt tatunsit deg lmerṣa, yeqlee ɣer Lezzayer ass n 08 nunember n useggas-nni; sdaxel n teflukt-a llan rebea n yimsebriden, sin d irumiyen, Massen “Lent” akked “Carsénac”, sin nniḍen d aeraben, Corali d Bousétsa. Amezwaru seg Waeraben-a yella ger wid i s-d-yesseknen abrid i leesker-nneɣ asmi d-yekcem ɣer Bgayet, wis-sin d gma-s uqerruy n yimeskanen-a. Am win am wayeḍ, ttwalin-ten-id Yeqbayliyen d ixeddaeen, dɣa ttuneḥsaben d iedawen. Akken d-teɣli fell-asen tzawa deg lebḥer, nudan ad d-uɣalen ɣer lmersa n Bgayet, maca ur ssawḍen ara. Ass n 10 nunember tafejrit, ssusfent-ten-id lemwaji ɣer ceṭṭ n tiɣilt n wadda n Bgayet, rẓant-asen meḥsub kra yellan, maca selken i rebea. Iqbayliyen, uzzlen deg waṭas yid-sen ɣer wemḍiq, ɣlin ɣef irumiyen-nni i yeṭṭfen yakan tarewla ɣer Bgayet, nɣan-ten [1]. Deg lɣaci-nni, llant kra n tlawin. Corali d Bousétsa, imi ten-id-eeqlen Yeqbayliyen, qrib i yemmuten ula d nutni, lemmer mačči d snat n tlawin i d-ḍeggren fell-asen ibernyas-nsent. S leenaya-nsent selken deg tmettant. Wwint-ten Yergazen n snat n tlawin-nni ɣer taddart-nsen, qqimen dinna wer ma yennul-iten yiwen. Kra n wussan kan akka ar deqqal, sdeffir umtawi i d-yellan ger Yeqbayliyen d jiniral Trézel, sin Waeraben-nni Corali d Bousétsa uɣalen-d ɣer temdint n Bgayet wer ma yuɣ-iten ula d kra.
Am yiɣerfan yakk yettamnen s Leqran, Iqbayliyen ttemyercalen mebla ma ggulen ɣef yiwen n zwaǧ kan neɣ ɣef tdukli i lebda. Zemren ad aɣen aṭas n tlawin, ad sent-brun akken i sen-yehwa i wakken ad d-rnun tiyaḍ, acu kan yessefk fella-sen ad sent-rren sḍaq-nsent, ayen akken d-tewwi teslit ass-nni n tisulya.
Dacu kan, xaṭi mexṭa ad d-tafeḍ Aqbayli yuɣ nnig n yiwet n tmeṭṭut. Iqbayliyen ḥemmlen ad seun yiwet kan iɣef ad teklen. Ḥemmlen daɣen aṭas arraw-nsen, tadukli d tin i d llsas n wexxam-nsen.
Tilawin tiqbayliyin d tilelliyin deg tuddar-nsent. Xeddment d yergazen-nsent deg tferkiwin. Ṭṭafarent irgazen ɣer lgirra, ur ssibeident ara ɣef wemkan umennuɣ, ttserriḥent-as s uslewlew i wakken ad sen-rnunt deg lkuraj, d nutenti dɣa i yessujayen imejraḥ.
Ansayen iqbayliyen ur d-seɣlayen ara deg wazal n tmeṭṭut akken tezga tḍerru deg tmetti taerabt. Taqbaylit, d anemgal, tettwaqader s waṭas. Deg wassaɣen ger leerac, lxalat n yiqerray neɣ n Yeqbayliyen at ccan ttsewwiqent s yisem n wedrum-nsent, dɣa zgant ttawint-d s zzyada, ayen ttagin yergazen-nsent mi ara ten-ciwrent. Mi ara nnaɣen leerac deg ugara-nsen, argaz mi ara yeɣli deg wannar umennuɣ neɣ yejreḥ, ula d yiwen seg udrum-is ur yezmir ad t-id-yekkes seg wemkan-nni mebla ma yečča-t weḥlalas n weedaw-is. Tameṭṭut i yiman-is ad d-tezg sdat n yergazen n wedrum-is, ad teḥbes rṣaṣ syawesya, ad d-tezzuɣer amdan-nni seg wannar umennuɣ, syinnakin ad tejbed iman-is, asmi ara taweḍ ɣer wemkan anda ur tt-meknen ara, amennuɣ ad ikemmel.
Tameṭṭut taqbaylit tesea kra n lqeḍra deg taddart, leenaya-s tezmer ad tsellek ula d aedaw. Tella akken yiwet n temeayt teḍra ussan-nni imenza n unekcum ɣer Bgayet tesken-d nezzeh ayen iɣef d-nemmeslay akka. Tamdint-a teɣli ass n 29 ctember 1833. Yufa-d lḥal tella yakan yiwet teflukt tatunsit deg lmerṣa, yeqlee ɣer Lezzayer ass n 08 nunember n useggas-nni; sdaxel n teflukt-a llan rebea n yimsebriden, sin d irumiyen, Massen “Lent” akked “Carsénac”, sin nniḍen d aeraben, Corali d Bousétsa. Amezwaru seg Waeraben-a yella ger wid i s-d-yesseknen abrid i leesker-nneɣ asmi d-yekcem ɣer Bgayet, wis-sin d gma-s uqerruy n yimeskanen-a. Am win am wayeḍ, ttwalin-ten-id Yeqbayliyen d ixeddaeen, dɣa ttuneḥsaben d iedawen. Akken d-teɣli fell-asen tzawa deg lebḥer, nudan ad d-uɣalen ɣer lmersa n Bgayet, maca ur ssawḍen ara. Ass n 10 nunember tafejrit, ssusfent-ten-id lemwaji ɣer ceṭṭ n tiɣilt n wadda n Bgayet, rẓant-asen meḥsub kra yellan, maca selken i rebea. Iqbayliyen, uzzlen deg waṭas yid-sen ɣer wemḍiq, ɣlin ɣef irumiyen-nni i yeṭṭfen yakan tarewla ɣer Bgayet, nɣan-ten [1]. Deg lɣaci-nni, llant kra n tlawin. Corali d Bousétsa, imi ten-id-eeqlen Yeqbayliyen, qrib i yemmuten ula d nutni, lemmer mačči d snat n tlawin i d-ḍeggren fell-asen ibernyas-nsent. S leenaya-nsent selken deg tmettant. Wwint-ten Yergazen n snat n tlawin-nni ɣer taddart-nsen, qqimen dinna wer ma yennul-iten yiwen.
Kra n wussan kan akka ar deqqal, sdeffir umtawi i d-yellan ger Yeqbayliyen d jiniral Trézel, sin Waeraben-nni Corali d Bousétsa uɣalen-d ɣer temdint n Bgayet wer ma yuɣ-iten ula d kra.
kab_Latn kab_Latn kab_Latn kab_Latn kab_Latn kab_Latn kab_Latn